അക്കിക്കാവ്കടങ്ങോട്എരുമപ്പെട്ടി റോഡ് നിര്മ്മാണം വേഗത്തിലാക്കും: മന്ത്രി തിരുവനന്തപുരം: കുന്നംകുളം മണ്ഡലത്തിലെ അക്കിക്കാവ്കടങ്ങോട്എരുമപ്പെട്ടി റോഡ് നിര്മ്മാണം വേഗത്തിലാക്കുമെന്ന് മന്ത്രി പി.എ മുഹമ്മദ് റിയാസ് നിയമസഭയില് പറഞ്ഞു. 2016 ല് കിഫ്ബിയില് ഉള്പ്പെടുത്തി ഭരണാനുമതി നല്കിയ റോഡാണിത്. സാങ്കേതികാനുമതിക്ക് ശേഷം 2019ല് കരാര് നല്കി പ്രവൃത്തി ആരംഭിച്ചു. കെ.എസ്.ഇ.ബി, ജല അതോറിറ്റി എന്നിവയുടെ യൂട്ടിലിറ്റി ഷിഫ്റ്റിംഗിനുള്ള തുക കിഫ്ബിയില് നിന്ന് അനുവദിച്ചിരുന്നു. എല്.എസ്.ജി.ഡി, യൂട്ടിലിറ്റി ഷിഫ്റ്റിംഗിനുള്ള തുക കൂടുതലായി വന്നതിനാല് പുതുക്കിയ സാമ്ബത്തികാനുമതി കഴിഞ്ഞ മാസം 23 ന് ലഭിച്ചിട്ടുണ്ട്. നിലവില് 65 നിര്മ്മാണ പ്രവര്ത്തനങ്ങള് പൂര്ത്തീകരിച്ചിട്ടുണ്ട്. ഓടകളുടേയും കലുങ്കുകളുടേയും നിര്മ്മാണം ഏറെക്കുറെ പൂര്ത്തിയാക്കി. ജല അതോറിറ്റിയുമായി ബന്ധപ്പെട്ട തര്ക്കങ്ങള് പരിഹരിച്ചിട്ടുണ്ട്. പ്രവൃത്തിയുടെ കാലാവധി അടുത്ത മെയ് വരെ ദീര്ഘിപ്പിക്കണമെന്ന അപേക്ഷയില് ഫീല്ഡ് ഓഫീസില് നിന്ന് വിശദീകരണം ലഭ്യമായാല് അക്കാര്യത്തില് തീരുമാനമെടുക്കും. ബാക്കിയുള്ളവയുടെ വര്ക്ക് ഷെഡ്യൂള് തയ്യാറാക്കി റോഡ് നിര്മ്മാണം സമയബന്ധിതമായി പൂര്ത്തിയാക്കുമെന്നും എ.സി മൊയ്തീന്റെ സബ്മിഷന് മന്ത്രി മറുപടി നല്കി.